मैंने अपने वचनों में विभिन्न "मसाले" जोड़ दिए हैं, और ऐसा लगता है कि मैं मनुष्य का वरिष्ठ रसोइया हूं। हालांकि लोगों को नहीं पता है कि क्या मसाला डाला गया है, उन्हें स्वाद पसंद है; "थाली" पकड़े हुए, वे सभी उन "व्यंजनों" का आनंद लेते हैं जो मैंने तैयार किए हैं। पता नहीं क्यों लोग हमेशा उन व्यंजनों को अधिक खाना चाहते हैं, जिन्हें मैंने व्यक्तिगत रूप से तैयार करता हूं। ऐसा लगता है कि जैसे वे मुझे कुछ अधिक सम्मानित मानते हैं, जैसे कि वे मुझे सभी मसालों में सबसे ऊँचे मसाले की तरह देखते हैं, और दूसरों के लिए बिल्कुल भी सम्मान नहीं रखते हैं। क्योंकि मुझ में बहुत अधिक आत्मसम्मान है, मैं अपने स्वयं के कारणों की वजह से दूसरों के "चावल के लोहे के कटोरे" को तोड़ना नहीं चाहता हूं। इसलिए, मैं रसोई से पीछे हटकर दूसरों को यह अवसर देता हूँ कि वे स्वयं को अलग प्रमाणित करें। केवल इस प्रकार ही मेरा दिल दृढ़ रहता है; मैं नहीं चाहता कि लोग मुझे सम्मान से देखें और दूसरों को नीची नज़र से, यह सही नहीं है। लोगों के दिल में जगह होने का क्या मूल्य है? क्या मैं वास्तव में इतना अशिष्ट और अनुचित हूं? क्या मैं वास्तव में एक पद पर बैठने को तैयार हूं? यदि हां, तो मैं इस तरह के महान कार्य पर क्यों निकल रहा हूं? मैं दूसरों के विरुद्ध प्रसिद्धि और भाग्य के लिए संघर्ष नहीं करना चाहता, मुझे सांसारिक प्रसिद्धि और भाग्य से घृणा है, मैं इसके पीछे नहीं जाता। मैं मनुष्य को प्रेरणास्रोत के रूप में नहीं देखता हूं, मैं न लड़ता हूं न छीनता हूँ, बल्कि अपनी "कला" पर भरोसा करके जीविका पाना चाहता हूं, और निरर्थक कार्य नहीं करता हूँ। इसलिए, जब मैं पृथ्वी पर घूमता हूं, तो मैं पहले कार्य करता हूं और बाद में "दस्तकारी के लिए भुगतान" की मांग करता हूं—केवल इसी निष्पक्षता और तर्कसंगतता के बारे में मनुष्य बात करता है, इस बात में कोई अतिशयोक्ति नहीं है, इसे बिल्कुल भी न्यून नहीं किया गया है, मैं तथ्यों के मूल अर्थ के अनुसार बोल रहा हूँ। मैं लोगों के बीच घूमता हूं, उन लोगों की तलाश में जो निष्पक्ष और तर्कसंगत हैं, फिर भी कोई प्रभाव नहीं हुआ। और क्योंकि लोगों को सौदा करना पसंद है, मूल्य या तो बहुत अधिक होता है या बहुत कम, और इसलिए मैं अभी भी अपने हाथों का कर्तव्य पूरा कर रहा हूं। आज, मैं अभी भी यह नहीं जानता कि मनुष्य अपने कर्तव्य का पालन क्यों नहीं करता, वह यह क्यों नहीं जानता कि उसकी हैसियत कितनी बड़ी है। लोग यह भी नहीं जानते कि यह कई ग्राम है या कई लिआंग[क]। और इसलिए, वे अभी भी मुझे धोखा देते हैं। ऐसा लगता है जैसे कि मेरा सारा कार्य बेकार रहा है, जैसे कि मेरे वचन ऊँचे पहाड़ों की गूँज भर हैं, और कोई भी कभी भी मेरे वचनों और कथनों की जड़ों को नहीं समझ सका है। और इसलिए मैं इसका उपयोग तीसरी सूक्ति का सार प्रस्तुत करने के लिए करता हूं: लोग मुझे नहीं जानते, क्योंकि वे मुझे नहीं देखते। ऐसा लगता है कि मेरे वचनों को खाने के बाद, लोग पाचन में सहायता के लिए कोई दवा पी लेते हैं, और क्योंकि दवा के दुष्प्रभाव इतने तेज़ होते हैं, इसलिए उनकी स्मरण शक्ति को हानि पहुँचती है, और इसलिए मेरे वचन भुला दिए जाते हैं, जिस स्थान पर मैं हूँ वह एक ऐसा कोना बन जाता है जिसे भुला दिया जाता है, और इस वजह से मेरी आह निकल जाती है। मैंने इतना काम क्यों किया है, फिर भी लोगों में इसका कोई सबूत नहीं है? क्या मैंने पर्याप्त प्रयास नहीं किया है? या यह इसलिए है क्योंकि मैं यह नहीं समझ पाया कि मनुष्य को क्या चाहिए? मेरे पास इसके बारे में अब कोई विचार नहीं रहे, अब मेरे पास एक ही विकल्प है कि मैं सभी लोगों पर विजय प्राप्त करने के लिए अपने प्रशासनिक आदेशों का उपयोग करूँ। मैं अब एक प्यारी मां की तरह पेश नहीं आऊँगा, बल्कि पूर्ण मानवता को एक कठोर पिता की तरह प्रबंधित करूंगा!